google/wiki40b huggingface dataset:
मोहम्मद कैफ़

मोहम्मद कैफ () (जन्म १ दिसंबर १९८०) एक पूर्व भारतीय क्रिकेट खिलाड़ी हैं, जिन्होंने टेस्ट और एक दिवसीय अंतरराष्ट्रीय (वनडे) क्रिकेट प्रारूपों में भारत का प्रतिनिधित्व किया हैं। उन्होंने अंडर-१९ स्तर पर अपने प्रदर्शन के बल पर राष्ट्रीय टीम में जगह बनाई, जहाँ उन्होंने २००० में अंडर-१९ विश्व कप में जीत के लिए भारत की राष्ट्रीय अंडर-१९ टीम की कप्तानी की।
उन्होंने १३ जुलाई २०१८ को क्रिकेट के सभी प्रारूपों से संन्यास ले लिया।

व्यक्तिगत जीवन

कैफ का जन्म १ दिसंबर १९८० को इलाहाबाद, उत्तर प्रदेश, भारत में एक मध्यम वर्गीय परिवार में हुआ था। उन्होंने ग्रीन पार्क हॉस्टल, कानपुर से अपना करियर शुरू किया। उनके पिता मोहम्मद तारिफ अंसारी रेलवे क्रिकेट टीम और उत्तर प्रदेश क्रिकेट टीम के लिए खेल चुके है। उनके भाई मोहम्मद सैफ मध्य प्रदेश क्रिकेट टीम और उत्तर प्रदेश क्रिकेट टीम के लिए खेलते हैं।
कैफ ने २५ मार्च २०११ को नोएडा की रहने वाली पत्रकार पूजा यादव से शादी की।

अंतरराष्ट्रीय करियर

कैफ ने २००० में दक्षिण अफ्रीका के खिलाफ बैंगलोर में टेस्ट क्रिकेट में पदार्पण किया।
उनके शुरुआती अंतरराष्ट्रीय करियर को पैची माना जाता था, जिसमें कुछ पारियों में अच्छा प्रदर्शन भी रहा था। उनकी सबसे अच्छी सीरीज २००२ की नेटवेस्ट सीरीज रही और फाइनल में मुक़ाबले में ७५ गेंदों का सामना करते हुए नाबाद ८७ रनों की पारी खेली। इस मैच में भारत ने इंग्लैंड के ३२६ रनों का पीछा कर रहा था और कैफ की इस पारी से भारत को जीत मिली। इस तरह उन्होंने पहली बार वनडे में मैन ऑफ द मैच का पुरस्कार जीता।
२००४ के अंत में बांग्लादेश के खिलाफ श्रृंखला में, उन्हें तीनों एकदिवसीय मैचों में शानदार बल्लेबाजी के लिए मैन ऑफ द सीरीज का पुरस्कार दिया गया।
कैफ ने दक्षिण अफ्रीका के खिलाफ टेस्ट कैप हासिल किया जब वह २० साल के थे। हालांकि कुछ सामान्य प्रदर्शनों के बाद, उन्हें टीम से बाहर होना पड़ा लेकिन २००४ के अंत में ऑस्ट्रेलिया के खिलाफ टेस्ट में अच्छी वापसी की और दो अर्धशतक बनाए। वह विकेटों और एक शानदार कवर फील्डर के क्रिकेट जगत में काफी लोकप्रिय है।
साथ ही विश्व कप के किसी एक मैच में एक फील्डर द्वारा सर्वाधिक कैच लेने का रिकॉर्ड भी उनके ही नाम है जो उन्होंने १० मार्च २००३ को जोहान्सबर्ग में २००३ क्रिकेट विश्व कप में श्रीलंका के खिलाफ लिए थे।
रीम अलासादी

शुरुआती ज़िंदगी और पेशा

इराक और अरब मूल में जन्मी  रीम की परवरिश लंदन , इंग्लैंड , में हुई  और सोलह साल की उम्र में, वह केंट में करेन मिलन के लिए काम किया था ।  
अलसादी को लंदन कॉलेज ऑफ फैशन और सेंट्रल सेंट मार्टिंस कॉलेज ऑफ आर्ट एंड डिज़ाइन में स्वीकार किया गया और 21 साल की उम्र तक उसने अपना पहला लेबल और एक 1,000 वर्ग फुट (93 मी²)  स्टूडियो प्रदर्शित किया। 
अपने करियर की शुरुआत में रीम ने नॉटिंग हिल में विंटेज कपड़ों की रेंज बेची थी।  उसका स्टाल पोर्टोबेलो रोड बाजार में था, जहाँ वह अपने परिधानों की प्रैक्टिस करती थी, जो क्लासिक टुकड़ों को प्रदर्शित करती थी और इस तरह परिधानों की अपील को और बढ़ा देती थी, जो कि पुराने फैशन के संग्रहकर्ताओं से अधिक थी।  रीम अपनी बेतहाशा उदार शैली के लिए प्रसिद्ध है जिसने एक बढ़ती हुई भूमिगत प्रतिष्ठा को संयुक्त किया।  उसने कई ब्रिटिश डिजाइनरों जैसे कि जॉन रिचमंड , रॉबर्ट कैरी-विलियम्स और स्टेला मेकार्टनी के साथ काम किया है , जिन्होंने अपनी सभी सेवाओं को छोड़ दिया है, जिसके कारण अत्यधिक सफल परामर्श हुए हैं। 
2003 में, उसने अपनी खुद की विंटेज शॉप खोली,  और 2005 के बाद से टोक्यो फैशन वीक के हिस्से के रूप में हाराजुकू में डिपार्टमेंटल स्टोर लाफोरेट के साथ सहयोग किया। 
2007 में, उन्होंने लंदन फैशन वीक के क्षेत्र में एक खूबसूरत शो के रूप में प्रवेश किया, जिसका नाम ऑन/ऑफ़ था। 
उसने हाल ही में जापान फैशन वीक में सर्वश्रेष्ठ शो के लिए एक पुरस्कार जीता, जहां उसने हाल ही में अपनी रेडी-टू-वियर लाइन लॉन्च की, जो गलेसी व्हाइट का एक अनूठा संग्रह है।
नीरा

नीरा एक पेय है जो ताड़ी के वृक्षों का रस (दूध) है। इसे मीठी ताड़ी भी कहते हैं।
रात गई बात गई

संगीत

फ़िल्म का संगीत अंकुर तिवारी ने दिया है। फ़िल्म में 7 गीत और 3 रिमिक्स समाहित किये गये हैं। फ़िल्म का संगीत टी-सीरीज़ द्वारा दिया गया है। गीत अंकुर तिवारी द्वारा दिया गया है।
बायकोनूर

नाम की उत्पत्ति

जहाँ आधुनिक बायकोनूर है वहाँ वास्तव में एक 'त्योरेतम' (Төретам, Tyuratam) नाम का छोटा सा क़स्बा हुआ करता था, जिसका कज़ाख़ भाषा में मतलब 'त्योरे की क़ब्र' है। यहाँ त्योरे बाबा (Töre Baba) नामक चंगेज़ ख़ान का एक वंशज दफ़न था। जब १९५० के दशक में सोवियत संघ ने यहाँ रॉकेट उड़ान केंद्र बनाने की ठानी तो इस बात को गुप्त रखने का फ़ैसला किया गया। १९६१ से सोवियत सरकार ने अपने दस्तावेज़ों में यहाँ से कई सौ मील पूर्वोत्तर में काराग़ान्दी प्रांत में स्थित बायकोनूर शहर का नाम इस स्थान के लिए प्रयोग करना शुरू कर दिया। वह शहर एक खनिज उत्पादन केंद्र था और 'बायकोनूर' का मतलब कज़ाख़ भाषा में 'समृद्ध ख़ाकी' होता है, यानि 'कई वनस्पतियों वाली उपजाऊ धरती'। शुरू-शुरू में इस बात को लेकर सोवियत सरकार के विभिन्न विभागों में स्वयं असमंजस पैदा हुआ करता था। जब एक मंत्रालय रॉकेट केंद्र के सामग्री भेजा करता था तो अक्सर वह ग़लती से वह पुराने बायकोनूर शहर पहुँचा दी जाती थी। कुछ अरसे तक पुराने बायकोनूर के निवासी चुप-चाप इस सामग्री को लेकर अपने फ़ायदे के लिए स्वयं इस्तेमाल करते गए। बाद में सरकार को ज्ञात हुआ कि ऐसा चल रहा है तो इसपर रोक लगाई गई।

रॉकेट केंद्र की शुरुआत

बायकोनूर रॉकेट केंद्र का सबसे पहला उड़ान क्षेत्र १२ फ़रवरी १९५५ को जारी किये गए सरकारी आदेश के तहत 'नाउच्नो-इस्लेदोवातेल्स्की इस्प्य्तातेलन्यी पोलिगोन नम्बर ५' (Научно-исследовательского испытательного полигона № 5, Nauchno-Issledovatel'skii Ispytatel'nyi Poligon N.5) के नाम से खोला गया था। १२ अप्रैल १९६१ को वोस्तोक-१ अंतरिक्ष यान यहीं से छोड़ा गया जिसमें यूरी गगारिन अंतरिक्ष में जाने वाला सर्वप्रथम मानव बना।
लोहित (फॉण्ट)

लोहित लिनक्स हेतु एक भारतीय भाषायी यूनिकोड फॉण्ट परिवार है। यह उबुंटू, रैड हैट, फेडोरा आदि कई लिनक्स वितरणों में डिफॉल्ट भारतीय भाषायी फॉण्ट होता है। यह रैड हैट द्वारा विकसित किया गया था तथा वर्तमान में फेडोरा परियोजना की देख-रेख में है।
लोहित स्पष्ट बनावट वाला फॉण्ट हैं जो कि छोटे फॉण्ट आकार में भी पठनीय हैं। लोहित देवनागरी हिन्दी, संस्कृत आदि देवनागरी लिपि वाली भाषाओं हेतु फॉण्ट है। लोहित देवनागरी में देवनागरी संयुक्ताक्षर अन्य हिन्दी फॉण्टों की तुलना में काफी सही रूप में प्रकट होते हैं। यह भारतीय रुपया चिह्न को शामिल करने वाले पहले यूनिकोड फॉण्टों में से एक था।

इतिहास

२००४ में रैड हैट ने जीपीऍल के तहत पाँच मुक्त स्रोत भारतीय भाषायी फॉण्ट जारी किये। २०११ में रैड हैट ने लाइसेंस बदलकर SIL OFL 1.1 लाइसेंस कर दिया। फॉण्टों का नाम लोहित रखा गया जिसका अर्थ संस्कृत में लाल होता है। वर्तमान में इस फॉण्ट परिवार में १६ भारतीय भाषाओं का समर्थन है:- असमिया, बांग्ला, देवनागरी (हिन्दी, कश्मीरी, कोंकणी, मैथिली, मराठी, नेपाली, सिन्धी), गुजराती, कन्नड़, मलयालम, ओड़िया, पंजाबी, तमिल तथा तेलुगू। अब लोहित फॉण्टों के विकास एवं सुधार का कार्य फेडोरा परियोजना के हाथों में है।
लोहित फॉण्ट यूनिकोड ६.० अनुकूल हैं।
शून्य-दिवसीय आक्रमण

शून्य-दिवसीय आक्रमण (अंग्रेज़ी:zero-day attack) एक ऐसा सूचना-प्रौद्योगिकीय आक्रमण है, जिसमें कम्प्यूटर प्रोग्रामों की ऐसी कमियों का दोहन (दुरुपयोग) करने का प्रयास किया जाता है, जो दूसरों को या सॉफ़्टवेयर-डेवलपर को ज्ञात नहीं हों. ऐसी कमियों को 'शून्य-दिवसीय कमियाँ' कहते हैं। सॉफ़्टवेयर के डेवलपर द्वारा ज्ञात होने से पहले-पहले आक्रान्ताओं द्वारा ऐसे प्रोग्राम बनाकर प्रयोग किये जाते हैं, व साझा किये जाते हैं, जिनसे उस कमी का दुरुपयोग किया जाये, व कंप्यूटर पर आक्रमण किया जा सके; ऐसे कोड या प्रोग्राम शून्य-दिवसीय दोहक (अंग्रेज़ी:Zero-day exploit) कहलाते हैं।
शून्य-दिवसीय आक्रमण, डेवलपर के सजग होने के पहले दिन से भी पहले होता है, या उसी दिन होता है, जिसका अर्थ है कि डेवलपर को यह मौका नहीं मिला कि वह उस कमी के विरुद्ध सुरक्षात्मक पैबन्द बनाकर प्रयोगकर्ताओं में बाँट दे।
चालबाज़ (1989 फ़िल्म)

संक्षेप

जुड़वाँ बहनों के रूप में जन्मी, अंजू और मंजू (दोनों श्री देवी) अपने मानसिक रूप से विकलांग नानी (अरुणा ईरानी) के कारण, जन्म के तुरंत बाद अलग हो जाती हैं। अंजू अपने चाचा त्रिभुवन (अनुपम खेर) और चाची अम्बा (रोहिणी हट्टंगड़ी) के पास पहुँच जाती है, जबकि मंजू को झुग्गी-बस्ती में पाला जाता है। उनके माता-पिता त्रिभुवन द्वारा एक कार दुर्घटना में मारे गए। हालाँकि, अपनी वसीयत में, वे घोषणा करते हैं कि जुड़वाँ बेटियों के 21 साल की हो जाने के बाद उनकी बेटियाँ उनकी संपत्ति को प्राप्त कर लेंगी। त्रिभुवन और अम्बा ने इसी कारण अंजू को आसानी से भयभीत होने वाली लड़की के रूप में पाला। उसे केवल इसलिए जीवित रखा जा रहा है ताकि वह संपत्ति उनके नाम कर सकें। घर का नौकर दद्दू (अनु कपूर), अंजू का छोटा भाई राजा (आफ़ताब शिवदेसानी) और एक पालतू कुत्ता उसकी दुर्दशा से सहानुभूति रखते हैं।
दूसरी ओर, मंजू झुग्गी में पलती-बढ़ती है। वह अपने पड़ोसी और टैक्सी ड्राइवर जग्गू (रजनीकांत) के साथ बचपन की दोस्त है। एक दिन मंजू विश्वनाथ (सईद जाफ़री) के बेटे सूरज (सनी देओल) से मिलती है। सूरज जल्द ही उसे पसंद करने लगता है। सूरज जब विश्वनाथ को मंजू की तस्वीर दिखाता है, तो वह शादी के लिये सहमत हो जाता है। उन्हें लगता है कि वह अंजू है। जब वे अपने प्रस्ताव के साथ त्रिभुवन के घर पर जाते हैं, तो अंजू सूरज को पहचान नहीं पाती है और उसे एक दौरा पड़ता है (अम्बा द्वारा उसे दिए गए इंजेक्शन के कारण)।
त्रिभुवन और अम्बा अंजू की शादी अम्बा के भाई बटुकनाथ लल्लनप्रसाद मालपनी उर्फ बलमा (शक्ति कपूर) से करवाना चाहते हैं। वे बलमा को अपने साथ रहने के लिए कहते हैं, जो जल्द ही अंजू को परेशान करना शुरू कर देता है। अब अंजू घर से भाग जाती है। तब उसे अजनबियों द्वारा परेशान किया जाता है, जब तक कि उसे सूरज द्वारा बचाया नहीं जाता। उसी दिन, मंजू का जग्गू से झगड़ा हो जाता है और वह अपने रास्ते पर निकल पड़ती है। जबकि दोनों कभी नहीं मिली हैं, वे स्थानों का आदान-प्रदान कर लेती हैं (अनजाने में)। इस प्रकार, घायल सूरज को मंजू द्वारा अंजू के घर लाया जाता है, जबकि अंजू, मंजू की झुग्गी में पहुँच जाती है।
मंजू आसानी से त्रिभुवन, अमबाऔर बलमा पर नियंत्रण कर लेती है। इस बीच, अंजू, जग्गू के करीब होने लगती है, जो बदले में नई "मंजू" को पसंद करने लगता है। वह उसे शादी का प्रस्ताव देता है, जिसे वह मान लेती है। सूरज, अंजू को जग्गू के साथ देखता है और सोचता है कि मंजू उसे धोखा दे रही है और उसके साथ रिश्ता तोड़ देता है। दोनों बहनें अपने दिन आराम से काट रही होती हैं। लेकिन एक दिन बलमा, अंजू को मंजू के घर पर देख लेता है और यह जान जाता है कि उनके घर में उसकी जुड़वाँ बहन मंजू है। वह एक योजना तैयार करता है और अंजू का अपहरण कर लेता है। वह उसे अलीबाग स्थित बंगले में ले जाता है। जग्गू के दोस्तों में से एक बलमा को त्रिभुवन से फोन पर बात करते हुए देख लेता है और मंजू, जग्गू और सूरज को सूचित करता है। वह लोग अंत में समझ जाते हैं कि क्या हो रहा है। वे उस बंगले में पहुँचते हैं जहाँ त्रिभुवन अंजू को जहर पीने के लिए मजबूर करता हैं और उनके नानी भी बंदी होती हैं। मंजू, जग्गू और सूरज त्रिभुवन के गुंडों से लड़ते हैं और अंजू को बचाते हैं। उसे अस्पताल ले जाया जाता है और वह बच जाती है। अंत में, जग्गू, अंजू से शादी कर लेता है और सूरज, मंजू के साथ हो जाता है और वे खुशी से रहते हैं। दोनों के जुड़वाँ बच्चे होते हैं।
इतिहास दर्शन

अतीत तथा उसके इतिहास के दार्शनिक अध्ययन को इतिहास दर्शन (Philosophy of history) कहते हैं। इसमें इतिहास, उसके विभाग विशेष अथवा प्रवृत्ति विशेष की सुव्यवस्थित और दार्शनिक व्याख्या होती है। इतिहास की दशा और दिशा के लिए जिम्मेदार तत्वों की खोज और उनकी मीमांसा की जाती है। 'इतिहास दर्शन' शब्द का प्रयोग सबसे पहले वोल्टेयर ने किया था।
प्रचीन इतिहास-दर्शन को दो भागों में बांटा जा सकता है - एक वह जिसमें उपलब्ध तथ्यों को जोड़कर एक इतिहास (पुरानी कथा) की तरह प्रस्तुत कर दिया जाता था, जिसे संयोजनात्मक (सिंथेटिक) कहा गया। दूसरा वह जिसमें तथ्यों के आधार पर अज्ञात तथ्यों का अनुमान लगाकर उसे भी प्रस्तुत किया जाता था, जिसे अनुमानात्मक (स्पेक्युलेटिव) कहा गया। आधुनिक इतिहास दर्शन विश्लेषणात्मक तथा समीक्षात्मक हो गया है।
इतिहास लेखन के अनेक आधार होते हैं - जैसे धार्मिक, सांस्कृतिक, भौगोलिक, समाजशास्त्रीय, आध्यात्मिक, पौराणिक, प्रकृतिवादी, मानवशास्त्रीय आदि। आधारों में परिवर्तन होने के साथ ही इतिहास दर्शन में भी परिवर्तन हो जाता है। उदाहरण के लिए, समाजशास्त्रीय इतिहास दर्शन, राजनीतिक इतिहास दर्शन, आर्थिक इतिहास दर्शन आदि।
रेशा

रेशा (fiber) किसी प्राकृतिक या कृत्रिम पदार्थों के बने पतले तंतु को कहते हैं। यह ऊन, कपास, कागज़, पेड़ों की छाल, पॉलिएस्टर और कई अन्य सामग्रियों के हो सकते हैं। आम तौर पर पतले तंतु को ही रेशा कहा जाता है। मोटे तंतुओं को अक्सर 'रज्जू' (chord) कहा जाता है। मानवीय प्रयोग में कई प्रकार के रेशों को बुनकर चीज़ें बनाई जाती है, उदाहरण के लिये वस्त्र।
लासाओफैरी

यह एक प्रमुख ज्वालामुखी हैं।
ख़ैबर पख़्तूनख़्वा के राज्यपाल

बाहरी कड़ियाँ

KPK सरकार की आधिकारिक वेबसाइट
कार्तिक शुक्ल षष्ठी

कार्तिक शुक्ल षष्ठी भारतीय पंचांग  के अनुसार आठवें माह की छठवी तिथि है, वर्षान्त में अभी १४४ तिथियाँ अवशिष्ट हैं।
प्रेक्षण विधि

प्रेक्षण विधि (Observational method) सामाजिक विज्ञान, मनोविज्ञान एवम सांख्यिकी आदि के क्षेत्र में उपयोग में लायी जाने वाली विधि है। इसमें एक नमूने का अध्ययन करके उस पर पूरी आबादी के विषय में निष्कर्ष निकाला जाता है। इस विधि में लिया गया स्वतन्त्र-चर अनुसन्धानकर्ता के नियन्त्रण में नहीं होता। इसे 'अप्रक्षेपी विधि' (non-prescriptive method) भी कहते हैं। 
अप्रक्षेपी विधियों के दो प्रकार माने गये हैं - आत्‍मनिष्‍ठ (सब्जेक्टिव) एवं वस्‍तुनिष्‍ठ (ऑब्जेक्टिव)।
शाखा मार्ग

शाखा मार्ग (spur route) किसी सड़क या अन्य मार्ग से शाखा के रूप मे निकलने वाली एक अन्य सड़क होती है जो मूल मार्ग से छोटी या किसी अन्य कारण से कम महत्वपूर्ण हो। बाइपास (बाह्यमार्ग) को आमतौर पर शाखा मार्ग नहीं समझा जाता क्योंकि वह मूल सड़क से निकलकर किसी शहर से बाहर रहकर फिर उस मूल सड़क में वापस मिल जाता है, यानि वास्तव में शाखा नहीं होता। यदि मूल मार्ग और शाखा मार्ग को संख्यांक दिये गए हों को अक्सर शाखा मार्ग का संख्यांक मूल मार्ग के संख्यांक पर आधारित होता है।
भू-ज्योतिष

हे पृथ्वी! आप सुख देने वाली बाधा हरने वाली और उत्तम वास देने वाली है।

====                                                    हम सभी को उत्तम वास और सुख प्रदान करें।
=== 1-WHY BHOO-JYOTISH  भू-ज्योतिष की आवश्कता क्यों ? ===
                                         प्राचीन व आधुनिक ज्योतिष  शास्त्र में  महत्वपूर्ण प्रश्न ,कि पृथ्वी भी एक ग्रह है ,जिस ग्रह पर मनुष्य व सभी जीवों का जीवन प्रारम्भ  होता है ,जीवन संचालन के लिए समस्त आवश्कताएं जैसे-श्वांस,जल, भोजन,निवास,व अन्य आवश्यक  चींजें पृथ्वी ग्रह से ही प्राप्त होती हैं, अतः पृथ्वी ग्रह का प्रभाव ? पृथ्वी के सभी जींवों  पर कुछ न कुछ अवश्य होना चाहिए ? क्योंकि  जब कई प्रकाश वर्ष  दूर स्थित नक्षत्रों,राशियों व लाखों करोड़ों किलोमीटर  दूर स्थित नवग्रहों का शुभ या अशुभ प्रभाव पृथ्वी पर स्थित जींवों पर हो सकता है ,तब पृथ्वी ग्रह का प्रभाव ,पृथ्वीवासियों क्यों नहीं होगा बल्कि पृथ्वी ग्रह का प्रभाव ,पृथ्वी पर जन्म लेने व निवास वाले जीवों पर सबसे अधिक होना ही चाहिए |
बुंडा भाषा

यह विश्व की एक प्रमुख भाषा है।
स्मिथसोनियन खगोलशास्त्र वेधशाला

स्मिथसोनियन खगोलशास्त्र वेधशाला (अंग्रेज़ी:स्मिथसोनियन ऐस्ट्रोफ़िज़िक्स ऑब्ज़र्वेटरी, SAO) स्मिथसोनियन संस्थान का कैम्ब्रिज, मासाचुसेट्स स्थित एक अनुसंधान संस्थान है। यहां इसे हार्वर्ड कॉलिज ऑब्ज़र्वेटरी (HCO) से जोड़कर हार्वर्ड-स्मिथसोनियन सेन्टर फ़ॉर अएस्ट्रोफ़िज़िक्स (CfA) बनाया गया है।
नियरीड (उपग्रह)

नियरीड सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से तीसरा सबसे बड़ा है। इसकी कभी कोई साफ़ छवि नहीं देखी गयी इसलिए इसका अकार ज्ञात नहीं है, लेकिन इसका औसत व्यास ३४० किमी अनुमानित किया जाता है।

अन्य भाषाओँ में

नियरीड को अंग्रेज़ी में "Neried" कहते हैं।
हरदुआगंज ताप विद्युत गृह

हरदुआगंज ताप विद्युत गृह कासिमपुर पावर हाउस जिला अलीगढ़ में स्थित है। यह हरदुआगज नामक कस्बे के निकट स्थित है।
तुलसी प्रकाशन

यह हिन्दी पुस्तकों के एक प्रमुख प्रकाशक हैं।
हसन अली (क्रिकेटर)

व्यक्तिगत जीवन

20 अगस्त 2019 को, हसन अली ने दुबई में भारतीय मूल के फ्लाइट इंजीनियर समिया आरज़ू से शादी की।
शहीद रामाधार सिंह यादव

श्री रामाधार सिंह यादव उत्तर प्रदेश राज्य के मैनपुरी जिले में करहल तहसील के नगला टाँक गाँव में श्री अंगद सिंह यादव एवं श्रीमती लौंग श्री यादव के घर जन्म लिया ! बचपन से ही श्री रामाधार सिंह यादव अत्यंत प्रतिभावान एवं शर्मीले किस्म के थे ! इनका बाल्यकाल बड़ी कठिनाइयों में बीता ! इनके पिता श्री अंगद सिंह यादव साधारण किसान थे अतः पारिवारिक जिम्मेदारियों के चलते श्री आर एस यादव को बचपन से ही खेती का कार्य करना पड़ा ! घर की आर्थिक स्थिति ठीक न होने के कारण घर में साइकिल तक न थी फिर भी श्री आर एस यादव ने 12 किलोमीटर दूर हेंवरा कॉलेज तक पैदल सफर कर अपनी पढ़ाई जारी रखी ।
शुरू से ही श्री आर एस यादव में देश सेवा का जुनून सवार था ! वर्ष 1989 भारतीय सेना में भर्ती हुई तो श्री यादव अपनी ग्रेजुएशन अधूरी छोड़ सेना में शामिल हो गये ! वर्ष 1992 में श्री यादव की बटालियन 19 कुमाऊँ रेजीमेंट को जम्मू कश्मीर के कुपवाड़ा में तैनात किया गया । 
10 सितम्बर 1995 को इनकी टुकड़ी LOC पर नियमित गश्त पर थी । टुकड़ी पर जंगल में पहले से घात लगाकर बैठे आतंकवादियों ने हमला कर दिया। अचानक हुये इस हमले में टुकड़ी ने जबाबी कार्यवाही के लिये पोजिशन संभाली तो आतंकवादियों ने वहां पहले से लगाये गये IED को ब्लास्ट कर दिया जिसमें श्री आर एस यादव एवं एक अन्य को छोड़कर बाकी सभी साथी शहीद हो गये । श्री आर एस यादव भी IED ब्लास्ट में बुरी तरह जख्मी हो गये तथा उनका दूसरा जीवित साथी भी ब्लास्ट से खाई में जा गिरा । श्री आर एस यादव ने मोर्चा संभाला और आतंकवादियों पर फायरिंग शुरू कर दी ! कई गोलियाँ लगने के बाबजूद भी श्री आर एस यादव अकेले ही कई घंटों तक आतंकवादियों से जूझते रहे और आतंकवादियों को आगे नहीं बढ़ने दिया तथा वहां से भागने को मजबूर कर दिया ! आतंकवादियों की कई गोलियाँ श्री आर एस यादव का सीना छलनी कर चुकी थीं। उन्होंने मातृभूमि के लिये सर्वोच्च बलिदान देकर वीरगति को प्राप्त किया ।
इनकी शादी श्रीमती कुसमा यादव से हुई । इनके दो बेटे विशनू यादव एवं यदुवीर यादव देश सेवा में तैनात हैं !
जर्मनी राष्ट्रीय पुरुष हॉकी टीम

जर्मनी राष्ट्रीय पुरुष हॉकी टीम, अन्तर्राष्ट्रीय हॉकी में जर्मनी का प्रतिनिधित्व करती है। यह विश्व के सबसे सफल टीमों में से एक है, जिसने ग्रीष्मकालीन ओलंपिक में चार बार (पश्चिम जर्मनी के रूप में एक बार), हॉकी विश्व कप दो बार, यूरो हॉकी राष्ट्र चैंपियनशिप आठ बार (दो बार पश्चिम जर्मनी) और हॉकी चैंपियंस ट्रॉफी नौ बार (पश्चिम जर्मनी के रूप में तीन बार सहित) विजित कर चुका है। टीम वर्तमान में पूर्व महिला टीम के कोच मार्कस वीज द्वारा प्रशिक्षित किया जा रहा है।
आवारा बाप

संक्षेप

यह फिल्म एक अमीर आदमी और उसके बेटे के जीवन के चारों ओर घूमती है, जहां बेटा उसकी पत्नी के साथ खुशी से रहता है। लेकिन एक बच्चे को जन्म देने के बाद उसकी पत्नी मर जाती है। कहानी एक मोड़ लेती है जब वह किसी और महिला के लिए प्यार करना शुरू कर देता है।
राज अमीर आदमी सेठ गोपाल दास का एकमात्र पुत्र है। उसके बचपन और किशोरावस्था के वर्ष बहुत अकेले थे क्योंकि उसकी मां की मृत्यु हो गई थी जब वह एक बच्चा था। राज अपनी वयस्कता में पीना शुरू कर देता है और धीरे-धीरे अपने पिता से खुद को दूर करता है। राज एक महल से बंगले में रहना शुरू कर देता है, उसी शहर में जहां सेठ गोपाल दास का निवास है। राज कभी-कभी निवास आता है, मुख्य बंगला जहां सेठ गोपाल दास रहता है। एक बर्फीली पहाड़ की यात्रा पर, राज को रूपा नाम की एक लड़की से मिलना पड़ता है। वह रुपा को देह व्यापार में प्रवेश करने से बचाता है। फिर वह उसे उसके घर छोड़ने का फैसला करता है, लेकिन सड़कों की बुरी स्थिति के कारण उसे उसके साथ कुटीर में रहने के लिए मजबूर होना पड़ता है। जैसे ही मौसम ठंडा हो जाता है, राज को ठंड लग जाती है और उसकी रक्षा करने के लिये रूपा अपने मुंह से उसको हवा देने का फैसला करती है और उसे गले लगाती है। ऐसा करके, वह उसे पुनर्जीवित करने का प्रबंधन करती है। सुबह में, राज कहता है कि उसे रात में अपने कल्याण के लिए ऐसी कोई चीज़ नहीं करनी चाहिए थी। रूपा कहती हैं, वह आभारी थी क्योंकि उसने उसे अपना शरीर को बेचने के लिए मजबूर होने से बचाया था, इसलिए उसने अंततः जो किया वह करने में उसे कोई फर्क नहीं पड़ता।
तृषा कृष्णन

प्रारंभिक जीवन

तृषा 1983 में चेन्नई के तमिल अय्यर परिवार में जन्मी अपनी माता-पिता की अकेली संतान हैं। इन्होंने अपनी पढ़ाई सेक्रेड हार्ट मैट्रिकुलेशन स्कूल, चेन्नई से पूरी की थी, बाद में आगे जाकर इन्होंने इतिराज कॉलेज फॉर विमेन से व्यवसाय प्रशासन में स्नातक (BBA) किया। 1999 में तृषा ने मिस सलेम और 2000 में मिस चेन्नई सौंदर्य प्रतियोगिता जीती थी जिसके बाद उनको फ़िल्मों और विज्ञापन मिलना शुरू हुए। उन्होनें 2001 मिस इंडिया में "सुंदर मुस्कान" पुरस्कार भी जीता था।

करियर

सबसे पहले वो फाल्गुनी पाठक के गाने "मेरी चुनर उड़-उड़ जाए" में दिखी थी, आयशा टाकिया की सहेली के रूप में। सबसे पहली फ़िल्म उनकी जोड़ी नामक तमिल फ़िल्म थी जिसमें उनका किरदार श्रेयरहित था। बाद में प्रियदर्शन ने अपनी तमिल फिल्म लेसा लेसा में एक अभिनय भूमिका के लिए तृषा से संपर्क किया था। तथापि यह फ़िल्म गंभीर रूप से लम्बी खिच गई, इसलिए 2002 की तमिल फ़िल्म मौनम पेसीयाडे उनकी मुख्य भूमिका वाली पहली फ़िल्म थी। 2003 की फ़िल्म सामी, विक्रम के विपरीत जिसमें उन्होनें तमिल ब्राह्मण लड़की का किरदार निभाया था, तृषा की सबसे पहली सफल फ़िल्म थी।
2004 में उन्होनें तेलुगू सिनेमा में कदम रखा, वर्षम् से जिसने उन्हें रातोंरात सनसनी बना दिया। उनके द्वारा निभाया गया किरदार, एक मध्यवर्गीय लड़की जो अपने पिता के आग्रह पर एक फिल्म स्टार बन जाती हैं को काफ़ी सराहा गया। तृषा को अपने प्रदर्शन के लिए दूसरों के अलावा फिल्मफेयर पुरस्कार दक्षिण में सर्वश्रेष्ठ अभिनेत्री (तेलुगू) का पुरस्कार मिला। उनकी अगली फ़िल्म गिल्ली नाम की तमिल फ़िल्म थी जिसमें वो विजय के विपरीत थी। फ़िल्म 2004 की सबसे बड़ी हिट साबित हुई। 
आगे के वर्षों में तृषा की कई फ़िल्में आई पर उनमें उनके द्वारा निभाए गए किरदार उनके पुरुष सहकर्मियों के आगे दब गए और उनका काम सीमित था। 2005 फ़िल्म नुव्वोस्टनन्टे नेनोड्ड्न्टन उनकी दूसरी तेलुगू फ़िल्म थी। फ़िल्म प्रभु देवा के द्वारा निर्देशित करी पहली फ़िल्म थी जिसमें सिद्धार्थ मुख्य अभिनेता थे। तृषा द्वारा निभाई गई गाँव की लड़की की भूमिका के लिए उन्हें लगातार दूसरा सर्वश्रेष्ठ अभिनेत्री (तेलुगू) का फिल्म फेयर अवार्ड मिला और सबसे पहला नंदी पुरस्कार। फिल्म ने अंततः आठ दक्षिणी फिल्मफेयर पुरस्कार सुरक्षित किए, किसी तेलुगु फिल्म द्वारा सबसे ज़्यादा, जबकि फ़िल्म बॉक्स ऑफिस पर भी बेहद सफल बनकर उभरी। तृषा ने इसके तमिल रीमेक में भी अपनी भूमिका दोहरा ही।
उनकी अगली फ़िल्में जी और आदि जिसमें क्रमशः, वो अजित कुमार और विजय के साथ जोड़ी में थी, आलोचनात्मक और आर्थिक विफलताएँ थी। वर्षम् और नुव्वोस्टनन्टे नेनोड्ड्न्टन की सफलताओं ने उन्हें एम एस राजू की तीसरी तेलुगू फ़िल्म मिली, पूर्णिनामी। तृषा की नामधारी भूमिका वाली ये फ़िल्म बहुत बड़ी असफलता बनी। 2006 की तृषा की आखिरी तमिल फ़िल्म उनाक्कम इनाक्कम, नुव्वोस्टनन्टे नेनोड्ड्न्टन की रीमेक, टिकड़ खिड़की पर काफ़ी सफल रही। उनकी अगली तेलुगू फ़िल्म स्टालिन थी जिसमें वो चिरंजीवी के विपरीत थी और फिर वो सैनिकुडु में दिखी महेश बाबू के साथ।
थीबी (उपग्रह)

थीबी (यूनानी: Θήβη, अंग्रेज़ी: Thebe) बृहस्पति ग्रह का चौथा सब से अंदरूनी उपग्रह है। इस उपग्रह की खोज ५ मार्च १९७९ को स्टीफ़न सायनोट (Stephen Synnott) नामक अमेरिकी खगोलशास्त्री ने वॉयजर प्रथम द्वारा ली गयी तस्वीरों का अध्ययन कर के की थी। यह उपग्रह बृहस्पति के छल्लों में स्थित है और थीबी गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से २,१८,००० किमी की दूरी पर करता है। थीबी बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए थीबी का एक ही रुख़ हमेशा बृहस्पति की ओर होता है।

अकार और रंग-रूप

ऐमलथीया का अकार बेढंगा है और उनका माप ११६ - ९८ - ८४ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।
जैवनिम्‍नन

जीवाणु, कवक या अन्य जीवों के द्वारा पदार्थों का रासायनिक विघटन, जैवनिम्नन (Biodegradation) कहलाता है।जीवों के माध्यम से जिन पदार्थों का रासायनिक विघटन सम्भव है, उन्हें जैवनिम्ननीय (बायोडिग्रेडेबल) कहते हैं।
जैविक पदार्थ (Organic material) या तो आक्सीजन की उपस्थिति में अपघटित किये जा सकते हैं, या आक्सीजन की अनुपस्थिति में।
२९४५ ईसा पूर्व

२९४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कोलकाता महानगर विकास प्राधिकरण

कोलकाता महानगर विकास प्राधिकरण (Kolkata Metropolitan Development Authority) भारत के पश्चिम बंगाल राज्य के कोलकाता महानगर क्षेत्र में विकास योजनाएँ व कार्य करने के लिए अधिकृत सरकरी संगठन है। यह पश्चिम बंगाल सरकार के अधीन है।
चीनी साम्यवादी पार्टी का महासचिव

चीनी साम्यवादी पार्टी का महासचिव (चीनी: 中国共产党中央委员会总书记, झोंग्गुओ गोंगचानदांग​ झोंगयांग​ वेइयुआनहुई झोंगशुजी; अंग्रेज़ी: General Secretary of the Communist Party of China) जनवादी गणतंत्र चीन की साम्यवादी (कोम्युनिस्ट) पार्टी का सर्वोच्च अध्यक्ष और वास्तविकता में चीन का राष्ट्रीय राजनैतिक नेता होता है। 15 नवम्बर 2012 को शी जिनपिंग को महासचिव नियुक्त किया गया।
पथुम थानी प्रान्त

इतिहास और नामोत्पत्ति

नगर की स्थापना मोत्तमा से आये हुये मोन लोगों ने करी थी। जब यह थाई राज्य का भाग बना और सन् १८१५ में जब थाई सम्राट राम द्वितीय ने नगर की यात्रा करी तो स्थानीय नागरिकों ने उन्हें कवँल के फूल भेंट करें। उन्होंने नगर का नाम बदलकर "पथुम थानी" रखा, जिसका अर्थ "नीलकमल नगर" है। यहाँ पर अभी भी मोन समुदाय भारी संख्या में बसा हुआ है।